

VLADA REPUBLIKE HRVATSKE

Zagreb, 2. siječnja 2025.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ured za ljudska prava i prava nacionalnih manjina |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjeni Odluke o osnivanju Nacionalnog odbora za suzbijanje trgovanja ljudima |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 24. stavka 1. i 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ godine donijela

**O D L U K U**

**o izmjeni odluke o osnivanju Nacionalnog odbora za suzbijanje trgovanja ljudima**

**I.**

U odluci o osnivanju Nacionalnog odbora za suzbijanje trgovanja ljudima („Narodne novine“, broj 136/2020) u točki IV. stavku 2. podstavak 5. mijenja se i glasi:

„- predstavnik Ministarstva pravosuđa, uprave i digitalne transformacije“

Podstavak 7. mijenja se i glasi:

„- predstavnik Ministarstva znanosti, obrazovanja i mladih“.

**II.**

Ova Odluka stupa na snagu danom donošenja, a objavit će se u „Narodnim novinama“.

KLASA:

URBROJ:

Zagreb,

Predsjednik

mr. sc. Andrej Plenković

**O B R A Z L O Ž E NJ E**

Vlada Republike Hrvatske je na sjednici održanoj 7. prosinca 2020. godine donijela Odluku o osnivanju Nacionalnog odbora za suzbijanje trgovanja ljudima. („Narodne novine“, br. 136/2020).

Slijedom zakonskih izmjena Zakona o ustrojstvu i djelokrugu tijela državne uprave („Narodne novine“ br. 57/24), kojima je Ministarstvu znanosti i obrazovanja promijenjen naziv u Ministarstvo znanosti, obrazovanja i mladih, a Ministarstvu pravosuđa i uprave u Ministarstvo pravosuđa, uprave i digitalne transformacije – potrebno je uskladiti tekst Odluke o osnivanju Nacionalnog odbora s predmetnim izmjenama kako bi se omogućio redovan rad Nacionalnog odbora .

Za provedbu Odluke o izmjeni Odluke o osnivanju Nacionalnog odbora za suzbijanje trgovanja ljudima osigurana su sredstva u Državnom proračunu Republike Hrvatske za 2024. godinu i projekcijama za 2025. i 2026. godinu na pozicijama Vlade Republike Hrvatske, Ureda za ljudska prava i prava nacionalnih manjina, u okviru redovitih poslova na stavci A681000 Administracija i upravljanje.

Slijedom navedenog, predlaže se Vladi Republike Hrvatske da donese Odluku o izmjeni Odluke o osnivanju Nacionalnog odbora za suzbijanje trgovanja ljudima.